b'\n_START_ARTICLE_\nSebastian Larsson\n_START_SECTION_\nArsenal\n_START_PARAGRAPH_\nLarsson s-a n\xc4\x83scut \xc3\xaen Eskilstuna iar ini\xc8\x9bial a jucat la clubul din ora\xc8\x99ul s\xc4\x83u natal, IFK Eskilstuna. A ajuns la Arsenal la v\xc3\xa2rsta de 16 ani, fiind curtat de un scout care l-a v\xc4\x83zut evolu\xc3\xa2nd pentru echipa na\xc8\x9bional\xc4\x83 de fotbal a Suediei de juniori. \xc8\x98i-a f\xc4\x83cut debutul la prima echip\xc4\x83 \xc3\xaempotriva lui Manchester City \xc3\xaen Cupa Ligii Angliei pe 27 octombrie 2004 unde a jucat pe pozi\xc8\x9bia de funda\xc8\x99 st\xc3\xa2nga.\n_START_SECTION_\nBirmingham\n_START_PARAGRAPH_\nLarsson a ajuns la Birmingham City pentru un an, fiind \xc3\xaemprumutat p\xc3\xa2n\xc4\x83 \xc3\xaen august 2006, cu o op\xc8\x9biune de cump\xc4\x83rare permanent\xc4\x83. Acesta a produs un impact imediat ce a fost titularizat, marc\xc3\xa2nd \xc3\xaen primele sale meciuri contra lui Crystal Palace \xc8\x99i lui Shrewsbury Town. A marcat 2 goluri \xc3\xaempotriva lui Newcastle \xc3\xaen Cupa FA. Spre sf\xc3\xa2r\xc8\x99itul lui ianuarie 2007 a semnat pentru 4 ani cu alba\xc8\x99trii, pentru o sum\xc4\x83 de 1 milion de lire sterline. A marcat golul sezonului contra lui Sheffield Wednesday \xc3\xaen aprilie 2007._NEWLINE_Singurul trofeu pe care a reu\xc8\x99it s\xc4\x83-l cucereasc\xc4\x83 cu Birmingham City a fost Cupa Ligii Angliei \xc3\xaen 2011, dup\xc4\x83 ce alba\xc8\x99trii au reu\xc8\x99it s\xc4\x83 bat\xc4\x83 \xc3\xaen aceast\xc4\x83 competi\xc8\x9bie echipe precum Aston Villa, West Ham United \xc8\x99i finalista Arsenal, fosta sa echip\xc4\x83, fiind de asemenea singurul trofeu pe care l-a ob\xc8\x9binut \xc3\xaen toat\xc4\x83 cariera sa p\xc3\xa2n\xc4\x83 \xc3\xaen prezent.\n_START_SECTION_\nSunderland\n_START_PARAGRAPH_\nPe data de 22 iunie 2011, Larsson a semnat cu Sunderland, contractul lui \xc3\xaencep\xc3\xa2nd dup\xc4\x83 regulament de pe 1 iulie, antrenorul s\xc4\x83u fiind fostul de la Birmingham City, Steve Bruce. Pentru sezonul 2011-2012 i s-a oferit num\xc4\x83rul 7. Debutul \xc8\x99i l-a f\xc4\x83cut cu un gol \xc3\xaen repriza a doua din voleu pe Anfield \xc3\xaempotriva lui Liverpool.\n_START_SECTION_\nCariera interna\xc8\x9bional\xc4\x83\n_START_PARAGRAPH_\nDebutul la na\xc8\x9bionala mare \xc8\x99i l-a f\xc4\x83cut \xc3\xaen februarie 2008 \xc3\xaempotriva echipei na\xc8\x9bionale de fotbal a Turciei la Istanbul unde a jucat toate cele 90 de minute. Primul gol al s\xc4\x83u la na\xc8\x9bionala mare a survenit \xc3\xaempotriva Moldovei, \xc3\xaentr-o victorie a echipei na\xc8\x9bionale de fotbal Suediei cu 2-1.'